open-index/open-wikipedia-markdown huggingface dataset:
שרה בולג'ר

**שרה בולג'ר** (באנגלית: **Sarah Bolger**; נולדה ב-28 בפברואר 1991) היא שחקנית אירית. היא מוכרת בעיקר מהופעותיה בסרטי הקולנוע "באמריקה" (אנ') (2003), "אלכס ריידר" (2006) ו"עלילות ספיידרוויק" (אנ') (2008), כמו גם מהופעתה בדמות ליידי מרי טיודור בסדרת הדרמה ההיסטורית של ה-BBC2, "שושלת טיודור" (2008–2010), בתפקיד הנסיכה אורורה בסדרת הפנטזיה האמריקאית של ABC, "עד עצם היום הזה" (2012–2015), בתור ג'ייד בסדרה "אדמת הפקר" (2015–2017), ובשל הופעתה בתור אמילי גאלינדו-תומאס בדרמת הפשע של FX, "כנופיית המאיה" (אנ') (2018–2023).

## ביוגרפיה
שרה לי בולג'ר נולדה בדבלין, אירלנד, למשפחה קתולית. הוריה הם מוניקה, עקרת בית ודרק בולג'ר, קצב במקצועו. אחותה הצעירה אֶמָה (אנ') גם היא שחקנית. היא למדה בבית ספר למשחק "The Young People's Theatre School" בדרום דבלין ובבית הספר התיכון לורטו בבופורט (אנ') שברת'פרנהם (אנ') בין השנים 2003 ל-2009.

## קריירה
בשנת 2003, בולג'ר כיכבה בסרט "באמריקה" יחד עם אחותה אמה.

בשנת 2006, בולג'ר כיכבה בסרט "אלכס ריידר" לצדו של אלכס פטיפר. בשנת 2008, שיחקה בעיבוד הקולנועי של ספר הילדים "עלילות ספיידרוויק". היא שיחקה בסרט הפיילוט "Locke & Key", והופיעה במיני-סדרה"Starbright".

בשנים 2008 עד 2010 גילמה את דמותה של הנסיכה מרי טיודור בסדרת הטלוויזיה "שושלת טיודור".

מ-2012 עד 2015 גילמה בולג'ר את הנסיכה אורורה בשלוש עונות של סדרת הפנטזיה "עד עצם היום הזה".

ב-2011 שיחקה בולג'ר בתפקיד הנשי הראשי, אומי, בגרסה האנגלית של סרט האנימה "תצפית על גבעת הפרגים". ב-2013 כיכבה בתפקיד לוסי בסרט "As Cool as I Am". ב-2014 הופיעה בסיטקום "Mixology". בולג'ר כיכבה בסרט המתח "אפקט לזרוס" בבימויו של דייוויד גלב.

בשנת 2015 החלה לגלם את ג'ייד בסדרה האמריקאית "אדמת הפקר", ובסרט הדרמה הביוגרפי "הנבחרת שלי" (אנ') אודות פרדי סטיימרק. באותה שנה, כיכבה בולג'ר בתפקיד הראשי בסרט האימה "*Emelie*".

במרץ 2017 פורסם במגזין הרשת "Deadline Hollywood" שבולג'ר תככב במותחן הפשע "A Good Woman Is Hard to Find" בבימויו של אבנר פסטול. הצילומים הסתיימו בדצמבר 2017, והסרט יצא לאקרנים ב-2019.

בספטמבר 2024, בולגר שיחקה במיני-סדרה הצרפתית "משחק חוזר: קספרוב נגד המחשב"  שמשודרת בצרפת ותשודר בדיסני+ וב-HBO בשאר אירופה. באוקטובר 2024 פורסם כי בולג'ר הצטרפה לעיבוד קולנועי של ספר המתח המשפטי "The Up and Comer" מאת האוורד ראופן.

### פרויקטים נוספים
בינואר 2011 נבחרה בולג'ר על ידי הצלם קווין אבוש לפרויקט "הפנים של אירלנד", לצדם של ידוענים אירים אחרים בהם שינייד או'קונור, ניל ג'ורדן ופירס ברוסנן.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

* שרה בולג'ר באתר TCM Movie Database

## הערות שוליים

קטגוריה:שחקניות קולנוע וטלוויזיה איריות
קטגוריה:שחקניות ילדות איריות
קטגוריה:איריות שנולדו ב-1991
קטגוריה:אירים שנולדו ב-1991
אליפות ישראל בשחמט 1961

**אליפות ישראל בשחמט 1961** הייתה האליפות השישית של ישראל בשחמט, היא אורגנה על ידי האיגוד הישראלי לשחמט והשתתפו בה 16 שחמטאים. התחרות החלה בסוף 1961 והסתיימה ב-3 בינואר 1962.

האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה וחצי נקודה הוענקה עבור תוצאת תיקו.

יצחק אלוני, שצבר 9.5 נקודות מ-15 אפשריות, זכה בתחרות.

## תוצאות

1. יצחק אלוני - 9.5

2. א"ב יוסף פורת - 9.5

3. צדוק דומניץ - 9.5

4. ידעאל סטפק  

5. עמיאל הראל 

6. ויליאם פוסטמן

7. יעקב ברנשטיין

8. רודי בלומנפלד

9. אמיר הלמן

10. זליג דיסקוב

11. יובל רון

12 עוזי גלר

13. א"ב משה צ'רניאק

14. רפאל רופין

15. ישראל גת

16. אבשלום יושע

## קישורים חיצוניים

קטגוריה:תחרויות שחמט ב-1961
קטגוריה:אליפויות ישראל בשחמט
קטגוריה:1961 בישראל: ספורט
אנג'לו פאריזי

**אנג'לו פאריזי** (באיטלקית: **Angelo Parisi**; נולד ב-3 בינואר 1953) הוא ג'ודוקא עבר צרפתי אשר התחרה בקטגוריית המשקל הכבד, האלוף האולימפי מאולימפיאדת מוסקבה 1980. פאריזי מחזיק גם בשתי מדליות כסף ומדליית ארד מהמשחקים האולימפיים. בסך הכל פאריזי מחזיק בארבע מדליות אולימפיות.

## ביוגרפיה
פאריזי נולד בשנת 1953 בארפינו שבאיטליה ובשנת 1956 היגרה משפחתו לאנגליה. בשנת 1967 החל להתאמן בג'ודו ושנה לאחר מכן בגיל 15 השיג חגורה שחורה. תחת דגל בריטניה זכה פאריזי באליפות בריטניה, אליפות אירופה ובגיל 19 בלבד זכה במדליית ארד באולימפיאדת מינכן 1972 לאחר שניצח את דאגלס רוג'רס הקנדי בקרב על המדליה.

בשנת 1974 הוא התחתן עם אישה צרפתייה והעדיף לקבל אזרחות צרפתית ולהתחרות עבור צרפת. תחת דגל צרפת זכה פאריזי פעמים רבות באליפויות צרפת ואליפויות אירופה. באולימפיאדת 1980 שנערכה במוסקבה, פאריזי זכה בשתי מדליות כאשר זכה במדליית זהב בקטגוריית המשקל מעל 95 ק"ג ובמדליית כסף בקטגוריית המשקל הפתוח והפך לאלוף האולימפי הראשון מצרפת בענף הג'ודו. בקרב הגמר של קטגוריית המשקל מעל 95 ק"ג, פגש פאריזי את דימיטר זאפריאנוב הבולגרי שקיבל ניקוד יוקו בדקה השלישית לקרב לאחר תרגיל מוצלח. לקראת סוף הקרב פאריזי הצליח להטיל את יריבו על גבו, קיבל איפון וזכה במדליית הזהב.

ארבע שנים מאוחר יותר, באולימפיאדת לוס אנג'לס, פאריזי היה נושא הדגל של המשלחת הצרפתית בטקס הפתיחה. באולימפיאדה זו הוסיף מדליית כסף לאוסף כאשר התחרה בקטגוריית המשקל מעל 95 ק"ג. בקרב שמינית הגמר הוא ניצח באיפון את שריף אל-דיגווי המצרי, ברבע הגמר הוא ניצח את צ'ו יונג-צ'ול הקוריאני ובחצי הגמר גבר על דאגלס נלסון האמריקאי. בגמר נכנע פאריזי להיטושי סאיטו היפני.

לאחר האולימפיאדה בלוס אנג'לס הוא פרש, ובשנים 1985–1991 אימן את נבחרת הג'ודו הצרפתית. 

פאריזי קיבל מספר עיטורים מדיניים ובהם אות מסדר הכבוד הלאומי של צרפת. 

יש לו בן בשם אנג'לו וינסנט (נולד ב-1977), שבצעירותו התאמן בג'ודו אך מאוחר יותר עבר לג'ו ג'וטסו וזכה להצלחה כאשר זכה בשבע מדליות מאליפויות העולם (כולל זהב ב-2012), וינסנט גם כיכב כפעלולן בסרטים "חטופה 3" ו"שלושה ימים להרוג". לפאריזי עוד שתי בנות - לאורה (נולדה ב-1986) ואווה (נולדה ב-1990).

## קישורים חיצוניים

## הערות שוליים

קטגוריה:ג'ודוקא צרפתים
קטגוריה:אלופים אולימפיים: ג'ודו
קטגוריה:אלופים אולימפיים מצרפת
קטגוריה:אלופי אירופה בג'ודו
קטגוריה:משתתפי אולימפיאדת מינכן (1972)
קטגוריה:משתתפי אולימפיאדת לוס אנג'לס (1984)
קטגוריה:ג'ודוקא באולימפיאדת מוסקבה (1980)
קטגוריה:צרפתים שנולדו ב-1953
AMC Pacer

**AMC Pacer** היא מכונית קומפקטית, 3 דלתות הצ'בק מתוצרת יצרנית הרכב האמריקאית **[[אמריקן מוטורס]]** ("American Motors Corporation" ) אשר יוצרה בין השנים 1975–1980.

במקסיקו דגם ה"AMC Pacer" יוצר על ידי "Vehículos Automotores Mexicanos" .

## גרסאות "AMC Pacer"

* 3 דלתות - הצ'בק (קופה) 
* 3 דלתות - סטיישן
### דרגות גימור "AMC Pacer"
* "X Package"  (יוצר בין השנים 1975 - 1977)
* D/L Package" ("De-Luxe" )" (יוצר בין השנים 1975 - 1977)
* "Limited" (דגם סופר מפואר, יוצר בין השנים 1979 - 1980)
* "Sundowner" (יוצר בשנת 1975)
* "Levi's" (יוצר בשנת 1977)
* "(Carl Green Enterprises (CGE"

## מכירות "AMC Pacer"

* 72,158 יחידות (1975)
* 117,224 יחידות (1976)
* 58,264 יחידות (1977)
* 21,231 יחידות (1978)
* 10,215 יחידות (1979)
* 1,746 יחידות (1980)
## תמונות

קובץ:1975 AACA AMC Pacer X red-white sideP.jpg | דגם "AMC Pacer" שנת 1975
קובץ:AMC Pacer highway.jpg  | דגם "AMC Pacer" 
קובץ:1976 AMC Pacer DL coupe blue-white 2014-AMO-NC-02.jpg | דגם "AMC Pacer"  מודל "DL" שנת 1976
קובץ:1975 AMC Pacer DL coupe in Autumn Red at 2015 AMO show 01of12.jpg | דגם "AMC Pacer" שנת 1975
קובץ:1975 AMC Pacer DL coupe in Autumn Red at 2015 AMO show 10of12.jpg | דגם "AMC Pacer" שנת 1975 - מבט למושב האחורי
קובץ:1976 AMC Pacer DL coupe in red with black at AMO 2015 meet 5of7.jpg | דגם "AMC Pacer" שנת 1976 - מבט למושבים הקדמיים והאחוריים
קובץ:1975 AMC Pacer base model - instrument panel dashboard.jpg | דגם "AMC Pacer" שנת 1975 - מבט לתא הנהג
קובץ:1976 AMC Pacer red base model NC-r.jpg | דגם "AMC Pacer" שנת 1976
קובץ:1975 AACA AMC Pacer X red-white qw-l.jpg | דגם "AMC Pacer" שנת 1975 - מבט לחלון הצד האחורי
קובץ:1977 AMC Pacer 300,000 mile one-owner at 2015 AMO meet 4of9.jpg | דגם "AMC Pacer" שנת 1977 - מבט לדלת האחורית
קובץ:1976 AMC Pacer DL coupe blue-white 2014-AMO-NC-12.jpg | דגם "AMC Pacer" שנת 1976 - מבט למושבים הקדמיים
קובץ:1976 AMC Pacer DL coupe in red with black at AMO 2015 meet 3of7.jpg | דגם "AMC Pacer" שנת 1976
קובץ:AMC Pacer rear.jpg | דגם "AMC Pacer" - סטיישן
קובץ:AMC Pacers at Classic Days Berlin 2013 Germany e.jpg | דגם "AMC Pacer" - סטיישן מבט לתא המטען
קובץ:1980 AMC Pacer Limited wagon at 2015 AMO meet 3of3.jpg | דגם "AMC Pacer" - סטיישן מבט לתא המטען
קובץ:1980 AMC Pacer Limited wagon at 2015 AMO meet 1of3.jpg | דגם "AMC Pacer" - סטיישן 
קובץ:1978 AMC Pacer DL wagon with 304 V8 at AMO 2015 meet 2of3.jpg | דגם "AMC Pacer" מודל "DL", שנת 1978 - סטיישן


## ראו גם
* AMC מטאדור 
* AMC גרמלין
* רמבלר קלאסיק

## קישורים חיצוניים

* 

## הערות שוליים

קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1975
קטגוריה:מכוניות אמריקאיות
קטגוריה:כלי רכב המיוצרים במקסיקו
Pacer
פורד מודל B

**פורד מודל B** (באנגלית: **Ford Model B (1904)**) היא מכונית פתוחה בתצורת "Touring car"  מתוצרת יצרנית הרכב **[[פורד]]** האמריקאית אשר יוצרה בין השנים 1904–1906.

את דגם ה"פורד מודל B" תכנן, בנה ועיצב הנרי פורד ב"Ford Piquette Avenue Plant"  בדטרויט.

הדגם שייצר פורד בין השנים 1932–1934 היה קרוי "פורד מודל B" במספר גרסאות (סדאן, קופה, "Phaeton body" , קבריולה, רודסטר, טנדר) "1932 Ford" . מלבד לשם הדגם, לא היה כל קשר בין "פורד מודל B" משנת 1904 לדגם החדש.

## נתונים
במהלך תקופת יצורו, בין 1904 ל-1906, יוצרו כ-500 יחידות של פורד מודל B, כשמחיר היחידה עמד על 2,000 דולר. הדגמים היו בעלי 4 מושבים, מנוע קדמי, והנעה אחורית.

## גלריה

קובץ:1904 Ford Model B Touring.jpg| "פורד מודל B" שנת 1904
קובץ:Henry Ford Museum August 2012 91 (1905 Ford Model B).jpg | "פורד מודל B" שנת 1905
קובץ:1904 Ford Model B pic1.JPG | "פורד מודל B" שנת 1904
קובץ:1904 Ford Model B pic3.JPG | "פורד מודל B" שנת 1904


קובץ:Ford 1905 Product Line.jpg | פרסומת ל-4 דגמי רכבי "פורד" משנת 1905 ("פורד מודל B" שורה תחתונה משמאל)
קובץ:1905 Ford Advertisement.jpg | פרסומת לדגמי רכבי "פורד" משנת 1905 ("פורד מודל B" שורה אמצעית משמאל)


## ראו גם
* פורד מודל F

## קישורים חיצוניים

* 

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1904
קטגוריה:מכוניות אמריקאיות
B
דולסון

ממוזער|300px|לוגו היצרן "דולסון"
**דולסון** (באנגלית: **Dolson**) היא מכונית פתוחה בסגנון "מכוניות עידן פליז" מתוצרת **John L. Dolson & Sons** (שם מלא: "John L. Dolson & Sons
Dolson Automobile Company") האמריקאית אשר יוצרה בין השנים 1904–1907.

מחיר הדגמים הראשונים (מנוע 15 כ"ס) בשנת 1904 עמד על 1,450 דולר. מחיר דגם "דולסון" בשנת 1907 (מנוע 55-60 כ"ס) עמד על 3,250 דולר.

חברת "דולסון" פעלה מ"Charlotte, Michigan"  במישיגן.

## דגמים
* "Model A" - יוצר בשנת 1904, 15 כ"ס, 5 מושבים
* "Model C" - יוצר בשנת 1905, 20 כ"ס
* "Model 8" - יוצר בשנת 1905, 28-32 כ"ס
* "Model C" - יוצר בשנת 1906, 22-24 כ"ס, 5 מושבים
* "Model D" - יוצר בשנת 1906, 22-24 כ"ס, 5 מושבים
* "Model E" - יוצר בשנת 1906, 28-32 כ"ס, 5 מושבים
* "Model F" - יוצר בשנת 1906, 45-50 כ"ס, 5 מושבים
* "Model F" - יוצר בשנת 1907, 55-60 כ"ס, 7 מושבים
* "Model H" - יוצר בשנת 1907, 35-40 כ"ס, 5 מושבים

## תצורות
* מכוניות קבריולה
* מכוניות רודסטר

## לקריאה נוספת
* תמונות של דגמי "דולסון" בפרסומות של היצרן "John L. Dolson & Sons" 

## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1904
קטגוריה:מכוניות אמריקאיות
Birdland (ביג בנד)

[ממוזער|327x327 פיקסלים|[ביג בנד|תזמורת הג'אז Birdland בהופעה במועדון הBirdland]]
**The Birdland Big Band (בתרגום חופשי: להקת "ארץ הציפור")** היא תזמורת ג'אז אמריקאית בעלת 15 חלקים (ארבעה סקסופונים, ארבעה טרומבונים, ארבע חצוצרות, פסנתר, בס ותופים) שבסיסה בניו יורק, ומופיעה באופן שבועי במועדון הג'אז "בירדלנד". מאז היווסדה, מנחה את התזמורת המתופף טומי איגו (תומאס רוברט איגו; נולד ב-1964).

לעיתים מנחה את התזמורת רוב מידלטון, אחד מנגני הסקסופון-טנור של התזמורת.

## היסטוריה
התזמורת, שנקראה במקור "The Friday Night Big Band" (בעברית: "תזמורת הג'אז של שישי בערב" או "הביג בנד של שישי בערב"), הוקמה בשנת 2006 על ידי טומי איגו. שבעת המוזיקאים המובילים בה היו חברים זמן רב בביג בנד במועדון הג'אז בירדלנד ביום שישי, אשר הוקמה ונוצחה על ידי לו אנדרסון (נפטר ב-14 במאי 2006).

כמה חודשים אחרי ההשקה, בשלהי 2006, איגו מתג מחדש את הלהקה עם שמו של המועדון והחל לבנות ספרייה ורפרטואר של "סטנדרטי ג'אז", אשר חלקם עובדו מחדש, חלקם עיבודים מקוריים וחלקם קטעים היסטוריים שנשכחו או קטעים נדירים.

אמנים רבים הבולטים בניו-יורק הגיעו כאורחים מפתיעים, כולל וויל לי (הבסיסט של דייוויד לטרמן), ג'יימס סוג (הבסיסט של תוכנית המערכונים "סאטרדיי נייט לייב"), קונרד קורש (הבסיסט של רוד סטיוארט).

התזמורת מופיע ביום שישי במועדון הג'אז בירדלנד במנהטן, בעיקר מול מועדון מלא &#x2014; המועדון בעל 238 מקומות, כולל הבר.

טומי איגו הוא בנו של המתופף סוני איגו (né Owen Joseph Igoe; 1923–2012).

## דיסקוגרפיה נבחרת
* The Birdland Big Band, The Lew Anderson Tribute Concert (live), I.E.G. Inc. (ביוני, 2007); OCLC 271753259

:הוקלט בהופעה חיה במועדון הבירדלנד, 23 במרץ 2006, ניו יורק
: נגנים:
:: כריס ג'אודס (חצוצרה מובילה), ניק מרצ'יונה, ג'ו מוסלו, ליאון פטרוזי, גלן דרוז (פלוגלהורן, חצוצרה), ליאו אורסיני, ויני ריצ'יטלי (סקסופון אלט), מייקל בושן, בנג'מין טאבר גריפין, ווין וולש (טרומבון), דייל טורקי (טרומבון בס), קני אשר (פסנתר), פול אדמדי (בס), טומי איגו (מנצח, תופים).

## קישורים חיצוניים

## הערות שוליים

קטגוריה:מוזיקת סווינג
קטגוריה:ניו יורק: תרבות
קטגוריה:הרכבי ג'אז
פסטיבל כדורים פורחים

**[[פסטיבל]]י כדורים פורחים** נערכים מדי שנה במקומות רבים לאורך כל השנה, ומאפשר למפעילי כדור פורח להתאסף - כמו גם עבור הציבור הרחב - להשתתף בפעילויות שונות. הם יכולים לכלול מרוצים, ערבי "לילה זוהר" - שבו בלונים נדלקים בזמן שהם קשורים לקרקע - ומתקנים.
[מרכז|ממוזער|800x800 פיקסלים|<center>[חגיגת הכדורים הפורחים הבינלאומית באלבקרקי, 2007]]


קובץ:Balloonsoversuspensionbridge.JPG|The Bristol International Balloon Fiesta (held in the city of Bristol, England), is one of the biggest festivals of its type in Europe
קובץ:Temecula Valley Balloon and Wine Festival.jpg|Temecula Valley Balloon and Wine Festival
קובץ:Hot Air Balloons , Albuquerque , Ektachrome by Scott Williams.jpg|Albuquerque International Balloon Fiesta, the largest gathering of hot air balloons in the world.
קובץ:Ballons vista aerea.jpg|Balloons flying above the Ancient Castle of Ferrara during the Ferrara Balloon Festival
קובץ:Penang Hot Air Balloon.jpg|Balloons flying during the Penang Hot Air Balloon Fiesta in George Town, Penang in 2017.
קובץ:WIM 2004 starting.jpg|Starting balloons at the Warsteiner Internationale Montgolfiade in Warstein, Germany
קובץ:GBBalloona.jpg|Grand Britannia, the Great British Balloon flying at the Mondial event in Lorraine, France
קובץ:Mid-Hudson balloon festival.JPG|Mid-Hudson Valley Balloon Festival
קובץ:European Balloon Festival 2008 in Igualada.jpg|European Balloon Festival in Igualada, Spain
קובץ:Sunballoon.JPG|A "smiling sun" hot air balloon behind the sun during the Philippine International Hot Air Balloon Fiesta in Pampanga, Philippines
קובץ:Leon international hot air ballon festival nov 2012.jpg|Leon International Hot Air Balloon Festival 2012 in Leon, Mexico
קובץ:Night Glow at 20 FIBAQ 2016 - Alter do Chão.jpg|Night Glow at the 20º Hot Air Balloon Festival (FIBAQ) in Alter do Chão, Portugal, on 11 November 2016


## קישורים חיצוניים
* רישומים של פסטיבלי כדורים פורחים - בעיקר בצפון אמריקה
* כדורים פורחים מעל איטליה
* פסטיבל כדורים פורחים בגלבוע

*
אליפות ישראל בשחמט 1963

**אליפות ישראל בשחמט 1963** הייתה האליפות השביעית של ישראל בשחמט, היא אורגנה על ידי האיגוד הישראלי לשחמט והשתתפו בה 16 שחמטאים. התחרות נערכה בתל אביב בין התאריכים 1 בדצמבר ל-18 בדצמבר 1963.

האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה וחצי נקודה הוענקה עבור תוצאת תיקו.

אמן בינלאומי יוסף פורת, שצבר 11 נקודות מ-15 אפשריות, זכה בתחרות בפעם השישית.

## הדירוג בצמרת

1. יוסף פורת - 11

2. יאיר קריידמן - 10

4-3. צדוק דומניץ

4-3. יעקב בליימן

5. רודי בלומנפלד

## קישורים חיצוניים

קטגוריה:תחרויות שחמט ב-1963
קטגוריה:אליפויות ישראל בשחמט
קטגוריה:1963 בישראל: ספורט
קטגוריה:תל אביב-יפו: תחרויות שחמט
מייקל פורטר הבן

**מייקל למאר פורטר הבן** (באנגלית: **.Michael Lamar Porter Jr**; נולד ב-29 ביוני 1998) הוא כדורסלן אמריקאי המשחק בקבוצת ברוקלין נטס מליגת ה-NBA. גובהו 2.08 מטרים והוא משחק בעמדת הסמול פורוורד.

## נעורים ומכללות
פורטר נולד בקולומביה שבמדינת מיזורי ולמד ב'בית הספר התיכון הקתולי של האב טולטון'. בהמשך עבר ל'תיכון ניית'ן הייל' שבסיאטל, וושינגטון, בו שיחק תחת ברנדון רוי שאימן את קבוצת הכדורסל. בעונתו האחרונה בתיכון היו לו ממוצעים של 36.2 נקודות ו-13.6 ריבאונדים למשחק והוא הוביל את התיכון שלו למאזן ניצחונות של 29–0.

בליגת המכללות שיחק באוניברסיטת מיזורי. במהלך משחק פתיחת העונה, ב-22 בנובמבר 2017, נפצע בגבו וסבל מפריצת דיסק. ב-8 במרץ 2018 חזר לקבוצה והשתתף בשני המשחקים האחרונים של העונה, כשחקן ספסל. ב-27 במרץ הודיע פורטר על התמודדותו לבחירה בדראפט ה-NBA.

## קריירה מקצועית
בדראפט ה-NBA 2018 נבחר פורטר על ידי דנוור נאגטס, בבחירה ה-14. בשל פציעתו בגב לא שותף כלל לאורך עונת . במשחק הבכורה שלו בליגה, ב-31 באוקטובר 2019, קלע 15 נקודות בהפסד הנאגטס מול ניו אורלינס פליקנס. ב-2 בינואר 2020 שיפר את שיאו האישי כשקלע 25 נקודות מול אינדיאנה פייסרס, וב-3 באוגוסט קבע שיא קריירה חדש של 37 נקודות במשחק מול אוקלהומה סיטי ת'אנדר. בפלייאוף 2020 סייע לקבוצתו להעפיל לגמר האזור המערבי, לראשונה מזה 11 שנים, עם ממוצעים של 11.4 נקודות ו-6.7 ריבאונדים למשחק.

ב-8 ביולי 2025 הועבר בטרייד לברוקלין נטס, יחד עם בחירת סיבוב ראשון ב-2032, בתמורה לקמרון ג'ונסון.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מיזורי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת מיזורי
קטגוריה:בחירות דראפט של דנוור נאגטס
קטגוריה:כדורסלני דנוור נאגטס
קטגוריה:כדורסלני ברוקלין נטס
קטגוריה:מיזורי: כדורסלנים
קטגוריה:אמריקאים שנולדו ב-1998
ילדי גן עדן

טקסט=Majid Majidi|ממוזער|במאי הסרט מג'יד מג'ידי
**ילדי גן עדן** (בפרסית: **بچه‌های آسمان**, תעתיק מדויק: בג'ההאי אסמאן) הוא סרט איראני של הבמאי מג'יד מג'ידי. הסרט יצא בשנת 1997.

## עלילה
הסרט מציג תקופה מחייה של משפחה איראנית ענייה. עלילת הסרט נפתחת בכך שעלי, האח הבכור במשפחה, מאבד את זוג הנעליים היחיד של אחותו זוהרה. בשל מצבה הכלכלי הקשה של המשפחה לא ניתן לקנות נעליים חדשות, ושני האחים מודעים לכך היטב. עלי משדל את אחותו להסכים לשמור בסוד את עניין הנעליים ולא לגלות על כך להורים המוטרדים מקשיי היומיום. האח והאחות חולקים את זוג נעלי הספורט של עלי. זוהרה הולכת בבוקר לבית הספר לבנות ורצה במהרה חזרה לבית המשפחה כדי לתת את הנעליים לעלי. עלי, תלמיד חכם וחרוץ, מאחר מספר פעמים לבית הספר עד שהמנהל מאיים עליו בהבאת ההורים לשיחה, עונש בלתי אפשרי עבור עלי הצעיר והמסור. המורה של עלי מחלץ אותו מהצרה הזו ומשכנע את המנהל להתיר לו להצטרף לשיעור. יום אחד, מתגלה המקום אליו הגיעו נעליה של זוהרה שאבדו. הן הגיעו לילדה מבית הספר של זוהרה, ילדה שאביה עיוור. כאשר עובדה מצערת זו נודעת לאחים, הם מוותרים על הנעלים ומתירים לילדה להמשיך ליהנות מהן.

עלי מצליח להירשם לתחרות ריצה של בית הספר, למרות שפספס את מועד ההרשמה. הוא עושה כל שביכולתו על מנת להגיע למקום השלישי בתחרות, מכיוון שהפרס הוא זוג נעליים חדשות. אך בתחרות הוא רץ הכי מהר, וזוכה במקום הראשון. אביו של עלי עובד כמגיש תה במסגד. חברו של האב מוכר לו כלי עבודה של גננות. עלי ואביו רוכבים על אופני האב לעיר הגדולה כדי לנסות למצוא עבודה כגננים. בזכות התושייה של עלי הם משיגים עבודה, ועלי מכיר חבר בגילו עמו הוא משחק. הכסף שמרוויח האב עבור עבודת הגננות מקנה למשפחה נחת כלכלית מסוימת וזוהרה מקבלת נעליים חדשות.

## קישורים חיצוניים
* 

2018 06
קטגוריה:טהראן בקולנוע
קטגוריה:סרטי 1997
קטגוריה:סרטים איראניים
קטגוריה:סרטים על ילדים
NPO 3

**NPO 3** (עד 2014 נקרא **Nederland 3**), הוא ערוץ הטלוויזיה הציבורי השלישי מבין ערוצי הטלוויזיה הארציים המופעלים על ידי השידור הציבורי ההולנדי. הערוץ מתמקד בקהל הילדים והנוער.

## היסטוריה
NPO 3 הושק ב-4 באפריל 1988 תחת השם 'Nederland 3', ובמקור התכנון היה שהערוץ יהיה מיזם משותף יחד עם השידור הציבורי הפלמי, VRT, ושהערוץ ישדר תוכניות בלגיות-הולנדיות. רעיון זה נכשל, אך כשהשיקו שני המשדרים הציבוריים בהולנד, NPO ו-RNW את BVN כמותג 'Zomer TV' בשנת 1996 וכל תוכניות המקור של הערוץ הגיעו מהולנד, החל VRT להזרים כסף לערוץ, וסייע לו גם מבחינת הפקת לוח השידורים. עקב הירתמות VRT לסיוע לפעילות הערוץ, הוחלט לשנות את ייעוד הערוץ כך שיתחיל לשדר גם תוכניות הולנדיות-בלגיות משותפות (כפי שהוזכר בתחילה).

במקום התכנון המקורי, החל הערוץ לשדר תוכניות אקטואליה, הכוללות דיונים בנושאים שונים, כגון תרבות, אקטואליה ובטלוויזיה החדשה, לצד שידור תוכניות לילדים.

בספטמבר 2006 השתנה מעט אופי ערוצי NPO. כיום הערוץ עדיין משדר תוכניות לילדים במהלך היום, ובערב שואף הערוץ להגיע לקהל הרחב, עם שידור תוכניות חדשניות, חינוכיות, ולעיתים גם אירועי ספורט.

ב-15 בספטמבר 2007 עברו כל ערוצי NPO לפורמט מסך רחב. עוד לפני כן רוב התוכניות שודרו בפורמט זה.

ב-4 ביולי 2009 החלו שלושת ערוצי NPO בשידורי ניסיון ב-(full HD (1080p. עוד טרם השקת השידורים הקבועים בפורמט HD, גרסה ניסיונית של HD עבור ערוץ Nederland 1 הייתה זמינה מ-2 ביוני עד 24 באוגוסט 2008 על מנת לשדר את טורניר יורו 2008, מרוץ הטור דה פראנס שנערך באותה שנה ואת אולימפיאדת בייג'ינג.

ב-12 במרץ 2013 הודיע ארגון NPO כי שמות ערוצים Nederland 1,2,3 ישונו ל-NPO 1,2,3 בהתאמה. השינוי נומק ברצון להפוך את הערוצים למזוהים יותר. תהליך המיתוג מחדש הושלם ב-19 באוגוסט 2014.

## תוכניות
כיום, בין השעות 6:00 ל-19:30 משדרים NPO Zapp ו-NPO Zapplien בערוץ תוכניות לילדים. שידורים אלה כוללים גם את שידורי טלוויזיה חינוכית, דוגמת SchoolTV אשר משדר ארגון NTR.

לאחר 19:30 מתחילים שידורי התוכניות לקהל הצעיר. כך למשל בין השנים 2005 ל-2013 שודרה התוכנית "העולם מעבר לדלת", אך לאחר מכן היא הועברה לשידור ב-NPO 1. התוכניות שמשדר הערוץ כוללות סרטים, דרמות וקומדיות וכן תוכניות מקור מוצלחות. בנוסף הערוץ שידר בעברו גם כדורגל אירופי, כמו עונת 2015/2016 בליגת האלופות, אשר זכויות השידור שלה בהולנד עברו ל-SBS 6.

## גלריה

קובץ:Nederland 3 logo 1988.svg|סמליל הערוץ בין השנים 1988–1994
קובץ:Nederland 3 logo 2003.svg|סמליל הערוץ בין השנים 2003–2006
קובץ:Nederland 3 logo 2006.svg|סמליל הערוץ בין השנים 2006–2013
קובץ:NL 3 HD Logo.svg|סמליל גרסת שידורי ה-HD של הערוץ בין השנים 2009–2013
קובץ:Nederland 3 logo 2013.svg|סמליל הערוץ בין השנים 2013–2014
קובץ:NPO 3 logo 2014.svg|סמליל הערוץ מאז 2014


## ראו גם
* RTL 5
* RTL 7
* SBS 9

## קישורים חיצוניים

* 

## הערות שוליים

קטגוריה:ערוצי טלוויזיה הולנדיים
קטגוריה:שידור ציבורי
שאן הדר

**שאן הדר** (באנגלית: **Sian Heder**; נולדה ב-23 ביוני 1977) היא במאית ותסריטאית אמריקאית, זוכת פרס אוסקר.

## תחילת דרכה
הדר נולדה בקיימברידג', מסצ'וסטס, שבארצות הברית למאגס האריז ולאג'וס הדר, שניהם אמנים שהיגרו לארצות הברית – אמה מוויילס, אביה מהונגריה. היא סיימה את לימודיה בבית הספר לדרמה קרנגי מלון.

## קריירה
לאחר סיום הלימודים, הדר עברה להוליווד כדי להיות שחקנית ותסריטאית בעת שהתפרנסה בעבודה עבור סוכנות אומנות. בסוכנות, היא עשתה בייביסיטר עבור אורחים עם ילדים השוהים בבית מלון יוקרתיים. היא השתמשה בחוויות אלה בתור השראה לסרט הקצר הראשון שלה, ולסרטה המאוחר יותר, "טלולה".

בתחילת 2005, התסריט של הסרט הקצר "אמא" היה אחד מתוך שמונה סרטים שנבחרו לקבל את המענק היוקרתי מטעם סדנת הבמאיות של מכון הסרטים האמריקאי. הסרט, הראשון שהדר כתבה וביימה, זכה בפרס חבר המושבעים בקטגוריית "הסרט העלילתי הקצר" בפסטיבל הסרטים של פלורידה. "אמא" גם כובד בתחרות Cinéfondation של פסטיבל קאן, וגם בפסטיבל הסרטים הבינלאומי של סיאטל.

בשנת 2010, זכתה הדר בפרס פיבודי, יחד עם עמיתיה התסריטאים בסדרה עתירת השבחים האמריקאית, "גברים בגיל הזה". ב-2011 היא כתבה וביימה קומדיה קצרה, *Dog Eat Dog (A Short Tale)* בכיכובו של זאכרי קווינטו כדי להעלות את המודעות לאימוץ חיות. הסרט זמין לצפייה ביוטיוב. היא כתבה בעונות 1–3 של סדרת נטפליקס המקורית "כתום זה השחור החדש", ואז לקחה הפסקה מהתוכנית כדי לביים את סרטה "טלולה".

הסרט "טלולה" יצא בשנת 2016, בכיכובם של אליוט פייג' ואליסון ג'אני. בכורת הסרט הייתה בפסטיבל סאנדנס בינואר 2016. נטפליקס רכשה את הזכויות העולמיות לסרט, והעלו אותו לצפייה ביולי 2016. הסרט קיבל ביקורות חיוביות מהמבקרים.

בין השנים 2017–2019, ביימה הדר שני פרקים של סדרת הטלוויזיה GLOW, המספרת על היאבקות נשים מקצועית בשנות ה-80.

בשנת 2020 ביימה וכתבה פרק בודד מתוך סדרת האנתולוגיה "אמריקה הקטנה" שנוצרה על ידי קומייל ננג'יאני ומשודרת בשירות אפל TV פלוס. ב-2022 היא כתבה אף את פרק הבכורה של העונה השנייה.

באוגוסט 2021 יצא סרטה CODA אודות נערה מתבגרת שהיא ילדה להורים חירשים (בקיצור CODA). הסרט זכה בפרס אוסקר לסרט הטוב ביותר והדר זכתה בפרס אוסקר לתסריט המעובד הטוב ביותר.

## חיים אישיים
הדר נשואה לשחקן והמפיק דייוויד ניוסום, איתו יש לה שני ילדים.

## קישורים חיצוניים

## הערות שוליים

קטגוריה:במאיות קולנוע אמריקאיות
קטגוריה:תסריטאיות קולנוע אמריקאיות
קטגוריה:זוכי פרס פיבודי
קטגוריה:תסריטאיות טלוויזיה אמריקאיות
קטגוריה:מפיקות טלוויזיה אמריקאיות
קטגוריה:זוכי אוסקר: התסריט המעובד הטוב
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
אליפות ישראל בשחמט 1965

**אליפות ישראל בשחמט 1965** הייתה האליפות השמינית של ישראל בשחמט, היא אורגנה על ידי האיגוד הישראלי לשחמט והשתתפו בה 16 שחמטאים. התחרות החלה ב-12 בדצמבר 1965 והסתיימה ב-30 בדצמבר 1965.

האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה וחצי נקודה הוענקה עבור תוצאת תיקו.

יצחק אלוני, שצבר 11 נקודות מ-15 אפשריות, זכה בתחרות בפעם השנייה בתולדותיו.

## טבלת סיכום

## קישורים חיצוניים

קטגוריה:תחרויות שחמט ב-1965
קטגוריה:אליפויות ישראל בשחמט
קטגוריה:1965 בישראל: ספורט
ז'ואאו, מושל פורטוגל

**ז'ואאו, מושל פורטוגל** (בפורטוגזית: **João, Condestável de Portugal**; 13 בינואר 1400 – 18 באוקטובר 1442), היה בנו של ז'ואאו הראשון, מלך פורטוגל, וסבם של מנואל הראשון, מלך פורטוגל ואיזבלה הראשונה, מלכת קסטיליה.

## ביוגרפיה
ז'ואאו נולד בסאנטארם ב-13 בינואר 1400, לז'ואאו הראשון, מלך פורטוגל ופיליפה מלנקסטר, בתם של ג'ון מגונט, דוכס לנקסטר ובלאנש מלנקסטר. בשנת 1415 השתתף ז'ואאו בכיבוש העיר סאוטה, ובשנת 1418 מונה לראש מסדר ז'ואאו הקדוש עם החרב, ובאותה שה נשלח עם אחיו אנריקה הספן להטיל מצור על סאוטה.

בשנת 1431 מונה ז'ואאו לקונסטייבל - מושל פורטוגל, ובשנת 1433 מת אביו ז'ואאו הראשון, מלך פורטוגל, ואחיו דוארטה, מלך פורטוגל עלה במקומו לשלטון. דוארטה דאג ליצור קונצנזוס בממלכה, ולפיכך כינס את הקורטס 5 פעמים במהלך שלטונו.

בעקבות כיבוש סאוטה על ידי הפורטוגזים הפכה העיר ממרכז מסחר אפריקאי משגשג לעיר נוצרית נטושה. במקום להיות מקור הכנסה, הפכה סאוטה לנטל כלכלי עבור הפורטוגלים, ומרכז המסחר עבר לעיר טנג'יר (Tangier) שנמצאת בשטח מרוקו של היום. בעצת אחיו אנריקה הספן ופרננדו החליט אחיו דוארטה לכבוש אף אותה, על אף התנגדות האפיפיור וז'ואאו ואחיו פדרו, דוכס קוימברה, ובשנת 1437 יצא כוח פורטוגזי לעבר העיר. פעולה זו לא תוכננה היטב, וניסיונות ההתקפה כשלו עד כי לפורטוגזים לא נותרה ברירה אלא להיכנע. במסגרת הסכמי הכניעה דרשו המוסלמים כי הפורטוגזים יצאו מסאוטה, אך מכיוון שהייתה זו דריסת הרגל הנוצרית היחידה באפריקה, סירב לכך דוארטה בעצת אחיו אנריקה, ופרננדו, אחיו הצעיר של אנריקה שנפל בשבי בניסיונות ההתקפה, נשאר בשבי המוסלמים עד מותו כארבע שנים לאחר מכן.

בשנת 1438 מת אחיו דוארטה, ובנו אפונסו החמישי, מלך פורטוגל עלה לשלטון במקומו. בשל מינויה של אלמנתו של דוארטה - לאונור מאראגון, מלכת פורטוגל לעוצרת הממלכה, קמה התנגדות לשלטונו של אפונסו, וז'ואאו השתלט על ליסבון וחבר לאחיו פדרו, דוכס קוימברה שטען לזכותו על הכתר. אולם, ב-18 באוקטובר 1442 מת ז'ואאו באלקאסר דו סאל, ובעקבות כך הצליח אפונסו החמישי להשתלט על הממלכה כולה.

## משפחתו
בשנת 1309 התחתן ז'ואאו עם איזבל מברסלוש, בתם של אפונסו הראשון, דוכס ברגנסה וביאטריש פריירה דה אלווים, ממנה היו לו 4 ילדים:
* דייגו, מושל פורטוגל (1425–1443)
* איזבלה מפורטוגל, מלכת קסטיליה (1428–1496), התחתנה עם חואן השני, מלך קסטיליה
* ביאטריש מפורטוגל, דוכסית ויזאו (1430–1506), התחתנה עם פרננדו, דוכס ויזאו
* פיליפה, נסיכת פורטוגל (1432–1444)

## אילן יוחסין

## קישורים חיצוניים

* 

קטגוריה:בית אביש
קטגוריה:ילידי 1400
קטגוריה:נפטרים ב-1442
איזבלה מפורטוגל, מלכת קסטיליה

**איזבלה מפורטוגל, מלכת קסטיליה** (בפורטוגזית: **Isabel de Portugal, Rainha de Castela**; 1428 - 15 באוגוסט 1496), הייתה אשתו של חואן השני, מלך קסטיליה ואמה של איזבלה הראשונה, מלכת קסטיליה.

## ביוגרפיה
איזבלה נולדה בשנת 1428, לז'ואאו, מושל פורטוגל ולאיזבל מברסלוש, בתם של אפונסו הראשון, דוכס ברגנסה וביאטריש פריירה דה אלווים. ב-22 ביולי 1447 התחתנה איזבלה עם חואן השני, מלך קסטיליה, אשר היה תחת השפעתו של ידידו אלוורו די לונה. איזבלה לא אהבה את הקשר בין חואן לידידו, ולאחר לידת בתם איזבלה שכנעה את בעלה שדי לונה ניסה להרעיל אותה, ובעקבות כך ובעקבות רציחתו של האציל אלפונסו פרז דה ויורו בשנת 1453, הוא הוציא אותו להורג. בשנת 1453 נולד בנם אלפונסו, ובשנת 1454 מת חואן, ובנו אנריקה הרביעי, מלך קסטיליה עלה לשלטון במקומו.

לאחר מות בעלה נכנסה איזבלה לדיכאון, אולם עד לשנת 1461 שהו עמה ילדיה בטירתה בארבלו. איזבלה הרגישה מוטרדת על ידי רוחות רפאים, ועם הזמן אף איבדה את שפיותה. בעת זקנתה באה בתה איזבלה הראשונה, מלכת קסטיליה, אשר עלתה לשלטון בשנת 1479, לבקר אותה, אולם איזבלה לא זיהתה אותה, וב-15 באוגוסט 1496 היא מתה בטירתה.

## משפחתה
ב-22 ביולי 1447 התחתנה איזבלה עם חואן השני, מלך קסטיליה, ממנו היו לה שני ילדים:
* איזבלה הראשונה, מלכת קסטיליה (1451–1504)
* אלפונסו, נסיך אסטוריאס (1453–1468)

## אילן יוחסין

## קישורים חיצוניים

* 

קטגוריה:נשות אצולה פורטוגזיות
קטגוריה:מלכות רעיות מהמאה ה-15
קטגוריה:ילידי 1428
קטגוריה:נפטרים ב-1496
קנדריק ריי

**קנדריק ריי** (באנגלית: **Kendrick Ray**; נולד ב-26 בינואר 1994) הוא כדורסלן אמריקאי המשחק בעמדת הקלע בקבוצת אא"ק אתונה מליגת העל היוונית ובליגת האלופות.

## ביוגרפיה
ריי למד בתיכון במידלטאון, ניו יורק. הוא שיחק כדורסל בקולג'ים באוניברסיטת קוויניפק בובקאטס ואחר כך באוניברסיטת קנסאו סטייט אוולס.

ב- 26 בפברואר 2017 נבחר לחמישיית העונה של אזור האטלנטיק סאן.

בשנתו האחרונה בקולג' היו לו בממוצע 21.2 נקודות, 3.7 ריבאונדים ו-3.1 אסיסטים למשחק.

## קריירה מקצועית
### נימבורק (2017-2018)
ב-24 ביולי 2017 החל את הקריירה המקצועית שלו בקבוצה הצ'כית נימבורק, כאשר חתם על חוזה לשנה אחת. ריי סייע לנימבורק לזכות בליגה הצ'כית ובגביע הצ'כי, הוא הצליח גם להוביל את הצ'כים לשמינית גמר ליגת האלופות של פיב"א, שם הם הפסידו, לאלופה העתידית, א.א.ק. אתונה.

ב-56 משחקים ששיחק בעונת 2017-18 (הן בליגה הצ'כית והן בליגת האלופות), העמיד ריי ממוצעים של 14.1 נקודות, 4.1 ריבאונדים ו-2.7 אסיסטים ב-19.2 דקות למשחק. ריי זכה בתואר השחקן המצטיין בליגה הצ'כית ונכנס לחמישיית העונה השנייה בליגת האלופות.

### מכבי תל אביב (2018-)
ב-18 ביוני 2018 ריי חתם לשלוש שנים באלופת המדינה, מכבי תל אביב.

ב-26 בפברואר 2019 הושאל ללה מאן סארת הצרפתית עד לסוף העונה.

בתום העונה שוחרר ממכבי תל אביב וחתם באא"ק אתונה.

## חיים אישיים
אחיו הבוגר של ריי הוא אלן, גם הוא כדורסלן במקצועו.

## קישורים חיצוניים

* ביוגרפיה באתר קנסאו סטייט אוולס
* פרופיל השחקן באתר RealGM
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מכבי תל אביב
קטגוריה:כדורסלני לה-מאן סארת
קטגוריה:כדורסלני נימבורק
קטגוריה:כדורסלני א.א.ק. אתונה
קטגוריה:ניו יורק: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1994
עזיז בוחאדוז

**עזיז בוחאדוז** (בגרמנית: **Aziz Bouhaddouz**, בערבית: **عزيز بوحدوز**, נולד ב-30 במרץ 1987 בברכאן שבמרוקו) הוא כדורגלן עבר מרוקאי-גרמני ששיחק  כחלוץ.

## קריירת מועדונים
בוחאדוז נולד במרוקו, וכאשר היה בן שנה, היגרה משפחתו לגרמניה המערבית, והתמקמה בדיצנבך הקרובה לפרנקפורט. כנער שיחק בוחאדוז בקבוצות אזוריות, ובגיל 17 החל לשחק בבוגרים של פ.ס.וו. פרנקפורט, ששיחקה אז בליגות האזוריות. בשנת 2009 הושאל בוחאדוז לעונה וחצי לארצגבירגה אווה, אך נשאר שם רק חצי עונה וחזר לפ.ס.וו. פרנקפורט, כשהוא משחק במקביל הן בקבוצה הבכירה והן בקבוצת המילואים, בה הבקיע 33 שערים ב-38 הופעות. בשנת 2011 עבר בוחאדוז למועדון ווין ויסבאדן, ששיחק אז בליגה הגרמנית השלישית. בוחאדוז שיחק במועדון עונה אחת, והבקיע ארבעה שערי ליגה. בקיץ 2012 עבר בוחאדוז לוויקטוריה קלן, ששיחקה אז בליגה האזורית המערבית, שהייתה הרביעית בהיררכיית הליגות בגרמניה. בוחאדוז רשם בוויקטוריה קלן עונה טובה מאוד, בה הבקיע 14 שערי ליגה. בקיץ 2013 החל בוחאדוז לשחק בקבוצת המילואים של באייר לברקוזן, אף היא מהליגה האזורית המערבית, ורשם עונת שיא בה הבקיע 24 שערים ב-27 הופעות. יכולת זו הביאה לקפיצת מדרגה עבור בוחאדוז, שחתם בקיץ 2014 בס.ו. זנדהאוזן מהבונדסליגה השנייה. בוחאדוז שיחק שתי עונות בזנדהאוזן, שרשמה איתו עונות בתחתית הטבלה, כשהוא מבקיע 18 שערי ליגה ב-56 הופעות.

בקיץ 2016 חתם בוחאדוז בפ.צ. סנט פאולי, אף היא מהבונדסליגה השנייה. בוחאדוז הפך עד מהרה לשחקן התקפה חשוב בסנט פאולי. בעונת 2016/17 סיים בוחאדוז עם סנט פאולי במקום השביעי בבונדסליגה השנייה, ובעונת 2017/18 סיים במקום ה-12.

באוגוסט 2018 חתם באל-באטין מליגת העל הסעודית, ולאחר עונה אחת שב לקדנציה נוספת בזנדהאוזן.

## קריירה בינלאומית
בוחאדוז היה יכול לבחור אם לייצג את מולדתו מרוקו או את המדינה בה גדל, גרמניה, ובחר לייצג את מרוקו משום שסיכוייו לשחק בנבחרת מרוקו היו טובים הרבה יותר. את הופעת הבכורה בנבחרת מרוקו ערך בוחאדוז באוגוסט 2016, במשחק ידידות מול נבחרת אלבניה שהסתיים בתיקו 0-0. כחודש לאחר מכן הבקיע בוחאדוז את שער הבכורה שלו במדים הלאומיים, בניצחון על נבחרת סאו טומה ופרינסיפה במסגרת מוקדמות אליפות אפריקה 2017. בוחאדוז זומן לסגל המרוקאי לאליפות אפריקה 2017, והבקיע שער בניצחון 1–3 על נבחרת טוגו בשלב הבתים. מרוקו ובוחאדוז הודחו ברבע הגמר של אליפות זו, לאחר הפסד 0–1 לנבחרת מצרים.

בשנת 2018 זומן בוחאדוז לסגל נבחרת מרוקו למונדיאל 2018. במשחק הראשון של נבחרת מרוקו במונדיאל, מול נבחרת איראן, הבקיע בוחאדוז שער עצמי בדקה ה-94 של המשחק, שהסתיים בתוצאה 0–1 לאיראן. בהמשך הטורניר נכנס בוחאדוז כמחליף בתיקו 2-2 מול נבחרת ספרד. מרוקו ובוחאדוז הודחו בתום שלב הבתים של המונדיאל עם נקודה אחת.

## קישורים חיצוניים

קטגוריה:כדורגלנים מרוקאים
קטגוריה:חלוצי כדורגל מרוקאים
קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:כדורגלני פ.ס.וו. פרנקפורט
קטגוריה:כדורגלני ארצגבירגה אווה
קטגוריה:כדורגלני והן ויסבאדן
קטגוריה:כדורגלני ויקטוריה קלן
קטגוריה:כדורגלני ס.ו. זנדהאוזן
קטגוריה:כדורגלני זנקט פאולי
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:ספורטאים מרוקאים בערב הסעודית
קטגוריה:מרוקאים שנולדו ב-1987
קטגוריה:גרמנים שנולדו ב-1987
וים רוסקה

**וילם "וים" רוסקה** (בהולנדית: **Willem Ruska**;  29 באוגוסט 1940 – 14 בפברואר 2015) היה ג'ודוקא הולנדי בדרגת דאן  8. הוא האלוף האולימפי מאולימפיאדת מינכן 1972 שם זכה בשתי מדליות זהב. רוסקה מחזיק בשתי מדליות זהב ומדליית כסף מאליפויות העולם וב-12 מדליות (מתוכם 7 מזהב) באליפויות אירופה.

## ביוגרפיה
ההישג המשמעותי הראשון שלו הגיע באליפות אירופה משנת 1965 שם זכה במדליית כסף בקטגוריית המשקל הפתוח ובמדליית ארד בקטגוריית המשקל מעל 93 ק"ג. באליפות אירופה שנה אחר מכן, זכה רוסקה לראשונה במדליית הזהב לאחר שניצח בקרב הגמר את אלוף אירופה המכהן פרנאוז צ'יקווילדזה הגיאורגי. באליפות העולם בשנת 1967 שנערכה בסולט לייק סיטי, רוסקה התחרה בקטגוריית המשקל מעל 93 ק"ג וזכה במדליית הזהב לאחר שניצח בגמר את נובויוקי מאג'ימה היפני. באליפות העולם הבאה שנערכה בשנת 1969 במקסיקו סיטי הוא התחרה בקטגוריית המשקל הפתוח וזכה במדליית הכסף לאחר שהגיע עד הגמר בו הפסיד ליפני מסאטושי שינומאקי.

באליפות העולם בשנת 1971 שנערכה בלודוויגסהאפן זכה רוסקה שוב במדליית הזהב. בקרב הראשון הוא ניצח את ז'אן קלוד-ברונדני הצרפתי, בשמינית הגמר הוא ניצח את אלפרד מאייר הגרמני וברבע את ניצח את וסילי יוסיק הסובייטי. בחצי הגמר הוא ניצח את היסקאזו איוואטה היפני ובגמר גבר על קלאוס גלאן הגרמני.

באולימפיאדת מינכן 1972 רוסקה התחרה בשתי קטגוריות משקל וזכה בשתי מדליות זהב מספר ימים לאחר הטבח ב-11 הספורטאים הישראלים. ב-31 באוגוסט הוא התחרה בקטגוריית המשקל מעל 93 ק"ג, בקרב הראשון בשלב שמינית הגמר הוא ניצח את טיג'יני בן קאסו המרוקאי, ברבע הגמר ניצח את דאגלס נלסון האמריקאי ובחצי הגמר ניצח את מוטוקי נישימורה היפני. בגמר רוסקה גבר באיפון על קלאוס גלאן הגרמני לאחר תרגיל הראי-גושי מוצלח. ב-8 בספטמבר רוסקה התחרה בקטגוריית המשקל הפתוח, בקרב הראשון הוא ניצח את אורליך פאלק השווייצרי, בשמינית הגמר הוא ניצח את פרננדו גרסיה מהפיליפינים וברבע הגמר הפסיד לוויטלי קוזנסטוב הסובייטי. רוסקה המשיך לקרבות בית הניחומים שם גבר על צ'יקאי אישי הברזילאי וקלאוס גלאן הגרמני. משם רוסקה הגיע לחצי הגמר וניצח באיפון את ז'אן קלוד-ברונדני הצרפתי. בגמר הוא ניצח את ויטלי קוזנסטוב לו הפסיד ברבע הגמר.

## לאחר פרישתו
לאחר אולימפיאדת מינכן, רוסקה פרש ומונה למאמן הלאומי של נבחרת הולנד. מאוחר יותר החל להשתתף בתחרויות היאבקות ב-'New Japan Pro-Wrestling'  וב-WWE.

בשנת 2001 רוסקה עבר שבץ מוחי שהותיר אותו נכה פיזית באופן חלקי ופגע ביכולתו לדבר.

בשנת 2013 הוא נכנס להיכל התהילה של איגוד הג'ודו העולמי. רוסקה נפטר ב-14 בפברואר 2015 בגיל 74 והותיר אחריו שני ילדים וחמישה נכדים.

## קישורים חיצוניים
* 

## הערות שוליים

קטגוריה:ג'ודוקא הולנדים
קטגוריה:אלופי עולם בג'ודו
קטגוריה:אלופים אולימפיים: ג'ודו
קטגוריה:אלופים אולימפיים מהולנד
קטגוריה:אלופי אירופה בג'ודו
קטגוריה:משתתפי אולימפיאדת מינכן (1972)
קטגוריה:הולנדים שנולדו ב-1940
קטגוריה:הולנדים שנפטרו ב-2015
ויקטוריה אלקוק

**ויקטוריה אלקוק** (באנגלית: **Victoria Alcock**; נולדה ב-7 במרץ 1965) היא שחקנית בריטית.

## ביוגרפיה
אלקוק נולדה בלונדון. היא גילמה את האסירה ג'ולי סאונדרס בסדרת הדרמה "Bad Girls", ואת אגנס קלארק בדרמה התקופתית "בית אליוט". בינואר 2012 לוהקה אלקוק לתפקיד לוריין סטיבנס (לבית סלטר), אמא של מנדי סלטר (בגילומה של ניקולה סטייפלטון) באופרת הסבון של ה-BBC "איסטאנדרס". היא חידשה את הדמות של סלטר שאותה גילמה השחקנית לינדה הנרי עד 1991. הפרק הראשון בהשתתפותה שודר ב-1 במרץ 2012.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בריטיות שנולדו ב-1955
קטגוריה:בריטים שנולדו ב-1955
אליפות ישראל בשחמט 1969

שמאל|ממוזער|250px|אליפות ישראל בשחמט בבית "יד לבנים" בתל אביב, דצמבר 1969
**אליפות ישראל בשחמט 1969** הייתה האליפות העשירית, של ישראל בשחמט, היא אורגנה על ידי האיגוד הישראלי לשחמט והשתתפו בה 18 שחמטאים. התחרות, שנערכה בבית "יד לבנים" בתל אביב, החלה ב-21 בדצמבר 1969 והסתיימה ב-11 בינואר 1970.

האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה וחצי נקודה הוענקה עבור תוצאת תיקו.

שמעון כגן ניצח בתחרות בפעם השנייה ברציפות.

## תוצאות

# אמן בינלאומי שמעון כגן
# עוזי גלר
# אמן בינלאומי יאיר קריידמן
# יוסף ריכטר
# אפרים פליקסברודט
# ישראל גלפר
# אמן בינלאומי משה צ'רניאק
# מאיר רום
# אורי אבנר
# עמיקם בלשן
# מנחם קליר
# אברהם מלאכי
# שמואל פרידמן
# ידעאל סטפק
# אברהם קלדור
# משה כנעני
# משה הרשברג
# מלכיאל פרץ (פרש עקב מחלה)

## קישורים חיצוניים

*
*

## הערות שוליים

קטגוריה:תחרויות שחמט ב-1969
קטגוריה:אליפויות ישראל בשחמט
קטגוריה:1969 בישראל: ספורט
יעקב בר (רופא)

**יעקב בר** הוא גינקולוג ישראלי, מומחה לרפואת האם והעובר, פרופסור מן המניין לגינקולוגיה ב באוניברסיטת תל אביב וראש החוג לגינקולוגיה (מספטמבר 2017), מנהל אגף נשים ויולדות בית החולים וולפסון (משנת 2015).

תחומי עיסוקו הקליני: היריון בר-סיכון, מחלות כלי דם בהיריון, יתר לחץ דם, מחלות כליה, קרישיות יתר בדם, ועיסוק באולטרה סאונד מילדותי וגניקולוגי.

## ביוגרפיה
בר סיים תואר ראשון (B.Sc.) בהנדסה כימית באוניברסיטת בן-גוריון בבאר שבע, ותואר שני (M.Sc.) בפקולטה להנדסה ביו-רפואית בטכניון בחיפה.

בהמשך סיים בר את לימודי הרפואה, בבית הספר לרפואה ע"ש סאקלר באוניברסיטת תל אביב.

את ההתמחות בגינקולוגיה סיים בבית החולים בילינסון בפתח תקווה.

בר עבד בבית החולים בילינסון במשך 20 שנה, מתוכם 15 שנים כגינקולוג בכיר ביחידה לרפואת האם והעובר.

בשנת 2007 מונה בר כמנהל יחידת רפואת האם והעובר במרכז הרפואי ע"ש אדית וולפסון.

בשנת 2015 מונה בר כמנהל אגף נשים וילדות במרכז הרפואי ע"ש אדית וולפסון.

## השתלמויות
בר השתלם באולטרה-סאונד ודופלר בבית החולים קפלן, ובלונדון ב-King's college in London, ISUOG.

בשנת 1996 השתלם בר בבית החולים "Hammersmith"  בלונדון במסגרת Imperial college, שם שהה כחוקר במסגרת Research fellowship.

## אקדמיה
בר מרצה בבית הספר לרפואה, ובמסגרת לימודי המשך בנושאי יתר לחץ דם בהיריון, מחלות כליה וסיבוכי קרישיות יתר, האטה בגדילה תוך רחמית ושאר סיבוכי ההיריון.

בשנת 2010 נתמנה בר לפרופסור מן המניין בפקולטה לרפואה באוניברסיטת תל אביב.

בר פרסם קרוב ל-200 פרסומים מדעיים.

בשנת 2009, בר נבחר כיושב ראש החברה הישראלית לרפואת האם והעובר.

משנת 2017 בר מכהן כראש החוג למיילדות וגינקולוגיה של הפקולטה לרפואה של אוניברסיטת תל אביב.

בר מכהן כחבר בוועדה למדעי יסוד של סטודנטים לרפואה.

בר מכהן כחבר בוועדה של המועצה המדעית לבחינות מתמחים לשלב א' ו-ב'.

בר כיהן כיושב ראש ועדה לבחינות סטודנטים לרפואה מטעם אוניברסיטת תל אביב.

בר חבר קבוע כיושב ראש והן כחבר או שופט בוועדות מקצועיות לקידום אקדמי באוניברסיטת תל אביב.

בר יושב ראש ועדות לעבודות גמר לתואר MD.

בר הדריך סטודנטים ורופאים לתארים נוספים כעבודות מדעי יסוד ברפואה ולתואר PhD בפסיכולוגיה מאוניברסיטת בר-אילן ולתואר PhD בהנדסה ביו-רפואית מאוניברסיטת תל אביב.

משנת 2008 בר מופיע ברשימת המורים המצטיינים של הפקולטה לרפואה בתל אביב.

## קישורים חיצוניים
* פרופ' יעקב בר מתראיין אצל הפרופ' רפי קרסו

## הערות שוליים

קטגוריה:גינקולוגים ישראלים
קטגוריה:סגל מרכז רפואי רבין
קטגוריה:סגל המרכז הרפואי ע"ש אדית וולפסון
קטגוריה:סגל אוניברסיטת תל אביב: רפואה
קטגוריה:בעלי תואר דוקטור לרפואה מאוניברסיטת תל אביב
קטגוריה:בוגרי הטכניון - מכון טכנולוגי לישראל
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו במאה ה-20
כדורגל באולימפיאדת אטלנטה (1996)

**[[אולימפיאדת אטלנטה (1996)]]** נערכה באטלנטה, בירת ג'ורג'יה שבארצות הברית. תחרויות הכדורגל נערכו בין ה-20 ביולי ל-6 באוגוסט 1996. בטורניר הגברים השתתפו 16 נבחרות, ולראשונה בטורניר האולימפי התקיים טורניר כדורגל נשים, בו השתתפו שמונה נבחרות. שינוי נוסף החל מטורניר זה היה הגבלת גילם של שחקני הנבחרות עד גיל 23, עם אפשרות להכליל בסגל עד שלושה שחקנים מעל להגבלת הגיל. כמו כן בוטל איסור לשתף כדורגלנים שהשתתפו בתחרות גביע העולם בכדורגל.

במשחקי תחרות הגברים נכשבו 90 שערים (2.8 בממוצע למשחק) ובאצטדיונים נוכחו 1,223,769 צופים (כ-38 אלף למשחק בממוצע).

במשחקי תחרות הנשים נכשבו 53 שערים (3.3 בממוצע למשחק) ובאצטדיונים נוכחו 691,762 צופים (כ-43 אלף למשחק בממוצע).
## אצטדיונים
טורניר הכדורגל התקיים בחמישה אצטדיונים שונים, בחמש ערים שונות במזרח ארצות הברית. האצטדיון הגדול מבין החמישה, אצטדיון סנפורד מהעיר את'נס שבמדינת ג'ורג'יה, היה האצטדיון שאירח את משחקי חצי הגמר, המשחק על המקום השלישי ומשחק גמר בטורניר הגברים וכן בטורניר הנשים.

## טורניר הגברים
### הנבחרות שהעפילו
התחרות הייתה מתוכננת ל-16 נבחרות. להלן ההקצאה:

* אירופה - 5 מקומות (44 נבחרות העפילו לתחרות), העפלה בהתאם לתוצאות של אליפות אירופה בכדורגל עד גיל 21 - 1996.
* אפריקה - 3 מקומות (27 נבחרות נרשמו), הפעלה דרך תחרות העפלה
* אסיה - 3 מקומות (25 נבחרות נרשמו), הפעלה דרך תחרות העפלה
* אמריקה הדרומית - 2 מקומות  (10 נבחרות נרשמו), הפעלה דרך תחרות העפלה
* אמריקה הצפונית - 2 מקומות (6 נבחרות נרשמו), הפעלה דרך תחרות העפלה
* אוקיאניה - 1 - הפעלה לאחר משחק נגד נבחרת שזכתה במקום השני בתחרות העפלה של CONCACAF.
* המדינה המארחת - 1

### בית א'

### בית ב'

### בית ג'

### בית ד'

### שלב הנוקאאוט

### משחק הגמר

## הדירוג הסופי

הערה:הדירג לפי הנתונים באתר האולימפי

;מלך השערים
**6 שערים**
*  הרנן קרספו
*  בבטו

**5 שערים**
*  רונאלדו

**4 שערים**
*  מרקו ברנקה

## טורניר הנשים
### הנבחרות שהעפילו
מכיוון שלא שוחק טורניר מוקדמות בעקבות אילוצי זמן, הוחלט כי המשתתפות בטורניר תהיינה הנבחרות ששיחקו בגביע העולם בכדורגל נשים 1995. משמעות ההחלטה הייתה כי נבחרות מאפריקה או אוקיאניה לא יכלו להשתתף בטורניר הגמר. ההבדל היחיד בהרכב הנבחרות המשתתפות מזה של גביע העולם שנה קודם לכן, היה החלפתה של אנגליה בברזיל.

### בית א'

### בית ב'

### שלב הנוקאאוט

### משחק הגמר

## הדירוג הסופי

;הכובשת המצטיינת
**4 שערים**
*  פרטיניה
*  אן קריסטין אהרונס
*  לינדה מדאלן

**3 שערים**
*  סון קינגמיי
*  שאנון מקמילן

;פרס הקבוצה ההוגנת מטעם פיפ"א - 

## קישורים חיצוניים

* נתונים מאתר rsssf
* נתונים מאתר אולימפי
* נתונים מאתר פיפ"א - תחרות הגברים
* נתונים מאתר פיפ"א - תחרות הנשים
* נתונים מאתר transfermarkt
* משחק הגמר בתחרות גברים - נתונים מפורטים
* משחק הגמר בתחרות הנשים - נתונים מפורטים
** FIFA Technical Report (Part 1), (Part 2), (Part 3) and (Part 4)

## הערות שוליים

*
1996
קטגוריה:ענפי ספורט באולימפיאדת אטלנטה (1996)
דוד כטורזה

הרב **דוד כטורזה (כטורזא)** (ה'תרל"ז, 1876 - י"ט בכסלו ה'ת"ש, 30 בנובמבר 1939) היה הרב הראשי ליהדות תוניסיה וראש ישיבת "חברת התלמוד" בתוניס.

## ביוגרפיה
נולד בשנת ה'תרל"ז בתוניס לאביו ר' סעדאני כטורזא. בן לקהילה האיטלקית יוצאי ליבורנו ("גראנה"). למד בישיבת "חברת התלמוד" בתוניס אצל ר' שלמה דאנה, בעל "שלמי תודה". לאחר פטירת רבו מילא את מקומו בראשות הישיבה. בשנת ה'תרצ"ד (1934), עם פטירת רבה הראשי של תוניסיה יוסף גג', התמנה לכהן תחתיו כרב ראשי, עד לפטירתו בי"ט בכסלו ה'ת"ש.

## ספריו
* **תנובות שדי** – (ח"א; ח"ב) על הלכות שחיטה וטריפות, ג'רבה, תרצ"ו. נכתב יחד עם חברו לספסל הלימודים הרב ישועה אלמליח.
* **עיני דוד** – על שולחן ערוך חלק אבן העזר, ג'רבה, תשי"ט.
* **ספר וידבר דוד** : ... על סדר הש"ס ... / רבי דוד כטורזא ; הועתק ונסדר לראשונה מכתב יד קדשו, עם ליקוט חידושי ש"ס מספריו, ותשובות המפוזרות בספרי חכמי תונס / על ידי העורך והמסדר נסים מזגני. בני ברק : מכון הרב מצליח, תשפ"ד.
* תשובות ופסקים ממנו מובאים בספרי חכמי תוניס וג'רבה, בהם הרב ישראל זיתון כלפון משה הכהן, הרב רחמים חי חויתה הכהן ועוד.

## קישורים חיצוניים
יוסי פרי, יום פטירתו של רבי דוד כטורזא זצ"ל, אתר "תוניסיה מורשת". כולל תמונתו ותמונת מצבתו.

## הערות שוליים

קטגוריה:אבות בתי דין
קטגוריה:יהודים הקבורים בתוניסיה
קטגוריה:ראשי ישיבות בארצות האסלאם
קטגוריה:ראשי ישיבות בתפוצות
קטגוריה:רבנים ראשיים לתוניסיה
קטגוריה:תוניס: רבנים
קטגוריה:ילידי 1876
קטגוריה:נפטרים ב-1939
אליפות ישראל בשחמט 1971

**אליפות ישראל בשחמט 1971** הייתה האליפות ה-11 של ישראל בשחמט, היא אורגנה על ידי האיגוד הישראלי לשחמט והשתתפו בה 16 שחמטאים. התחרות נערכה בדצמבר 1971 והסתיימה בינואר 1972 ונערכה בתל אביב ובחיפה.

האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה וחצי נקודה הוענקה עבור תוצאת תיקו.

עוזי גלר, שצבר 9.5 נקודות מ-15 אפשריות, זכה בתחרות.

## טבלת סיכום

## קישורים חיצוניים

קטגוריה:תחרויות שחמט ב-1971
קטגוריה:אליפויות ישראל בשחמט
קטגוריה:1971 בישראל: ספורט
קטגוריה:חיפה: תחרויות שחמט
קטגוריה:תל אביב-יפו: תחרויות שחמט
אליפות ישראל באתלטיקה 1970

**אליפות ישראל באתלטיקה** נערכה במכון וינגייט בנתניה בין התאריכים 26 ביוני, 27 ביוני, 3 ביולי ו-4 ביולי 1970.

## האתלטיות המצטיינות
* **[[אביבה בלס]]** (הפועל פתח תקווה) זכתה בשתי מדליות זהב, בריצת 400 מטר ובריצת 800 מטר.
* **[[ליאורית דניאל]]** (הפועל ירושלים) זכתה בשתי מדליות זהב, בהדיפת כדור ברזל ובזריקת דיסקוס.

## האתלטים המצטיינים
* **[[יובל וישניצר]]** (אס"א תל אביב) זכה בשתי מדליות זהב, בריצת 800 מטר ובריצת 1500 מטר.
* **[[אורי דייג]]** (הפועל עמק חפר) זכה בשתי מדליות זהב, בריצת 5000 מטר ובריצת 10000 מטר.

## שיאים ישראלים
* **[[חנה שזיפי]]** (הפועל חיפה) קבעה שיא ישראלי חדש בריצת 1500 מטר.
* **[[אברהם גונטובניק]]** (הפועל חיפה) קבע שיא ישראלי חדש בהדיפת כדור ברזל.

## תוצאות נשים
### מסלול

### שדה

## תוצאות גברים
### מסלול

### שדה

## קישורים חיצוניים
* 
* 
* אלופי ואלופות ישראל באתלטיקה באתר *gbrathletics* 

קטגוריה:1970 בישראל: ספורט
קטגוריה:אליפויות ישראל באתלטיקה
קטגוריה:נתניה: תחרויות ספורט
אחיקם פולונסקי

**אחיקם פולונסקי** (6 ביולי 1935 - 21 באוגוסט 2011) היה ספורטאי ישראלי רב גוני. אלוף ישראל (1970) ובעל מדליית ארד מהמכביה התשיעית (1973) בזריקת דיסקוס, אלוף ישראל בהיאבקות (1969) ושחקן נבחרת ישראל בכדוריד. נוסף לכך, השתתף במשחקי כדורסל ובתחרויות אגרוף. השתתף ב-8 מכביות (1953 - 1977) בשלושה ענפים שונים (אתלטיקה, כדוריד והיאבקות)

## ביוגרפיה
פולונסקי נולד וגדל בכפר חיים למשה ולשרה פולונסקי, עולים מפלונסק שבפולין. בגיל 8 התייתם מאביו. שני אחיו הבוגרים היו אתלטים מצטיינים. פנחס פולונסקי אלוף ישראל, שיאן ישראל, אלוף המכביה השלישית ושיאן המכביה ביידוי פטיש ועטרה פולונסקי, הייתה אלופת ישראל ואלופת המכביה הרביעית בזריקת דיסקוס. הוא פיתח קריירה באתלטיקה והתאמן בקבוצת הפועל כפר חיים ובהמשך בקבוצת הפועל חדרה.

### 1966
בתחרות שנערכה בינואר 1966 זכה פולונסקי במדליית זהב בזריקת דיסקוס בשיא אישי חדש של 45.95 מטר, התוצאה הרביעית בטיבה בישראל באותה העת וכיום (2018) מקום 19 בכל הזמנים.

### 1968
באליפות ישראל שנערכה ברמת גן בסוף יוני 1968 זכה פולונסקי במדליית ארד ביידוי פטיש בשיא אישי חדש של 35.68 מטר, אחרי מאיר יעקובי (56.78 מטר) ועמיהוד רבינוביץ' (43.60 מטר).

### 1969
באליפות ישראל בהיאבקות שנערכה באשקלון בפברואר 1969 זכה פולונסקי במדליית זהב בסגנון חופשי במשקל כבד מעל 100 ק"ג.

### 1970
באליפות ישראל שנערכה בווינגייט ביולי 1970 זכה פולונסקי במדליית זהב בזריקת דיסקוס בתוצאה של 43.25 מטר, לפני עקיבא קורל מהפועל רמת גן (42.05 מטר), ועופר בורובסקי מהפועל עמק חפר (39.38 מטר).

### 1971
באליפות הפועל בהיאבקות שנערכה במכון וינגייט בסוף דצמבר 1971 זכה פולונסקי במדליית זהב במשקל עד 100 ק"ג.

### 1972
באליפות ישראל שנערכה באצטדיון רמת גן ביולי 1972 זכה במדליית כסף בזריקת דיסקוס אחרי עקיבה קורל מהפועל רמת גן (42.19 מטר) ולפני דב אליאס.

### 1973
בתחרויות האתלטיקה של המכביה התשיעית שנערכו בשנת 1973 זכה פולונסקי במדליית ארד בזריקת דיסקוס בתוצאה של 40.52 מטר, אחרי ג'רי וולף שקבע שיא מכביה חדש של 51.92 מטר וג'ו גולד (45.28 מטר), שניהם מארצות הברית.

### 1974
באליפות ישראל שנערכה בווינגייט ביולי 1974 זכה פולונסקי במדליית ארד בזריקת דיסקוס בתוצאה של 38.10 מטר, אחרי עופר בורובסקי (43.40 מטר) ויאיר מקלר מהפועל אשקלון (39.06 מטר).

## חייו האישיים
פולונסקי אב ל-5 ילדים. נפטר בכפר חיים בגיל 76, והובא למנוחות בבית העלמין של המושב.

## הנצחה
בשנת 2012 יצא לאור סרטו של יגאל תיבון "הולך על הידיים" סרט תעודה, על חייו של אחיקם פולונסקי.

## שיאים אישיים
* זריקת דיסקוס: 45.95 מטר (1966)
* יידוי פטיש: 35.68 מטר (1968)

## קישורים חיצוניים
* 50 התוצאות הטובות ביותר בישראל בכל הזמנים - זריקת דיסקוס , באתר איגוד האתלטיקה בישראל
* אלופי ואלופות ישראל באתלטיקה באתר *gbrathletics* 
* 

## הערות שוליים

קטגוריה:אלופי ישראל בזריקת דיסקוס
קטגוריה:מתאבקים ישראלים
קטגוריה:כדורסלנים ישראלים
קטגוריה:שחקני כדוריד ישראלים
קטגוריה:כפר חיים: אישים
קטגוריה:אישים הקבורים במושבים
קטגוריה:ישראלים שנולדו ב-1935
קטגוריה:ישראלים שנפטרו ב-2011